২০১৩ পৌর নির্বাচনে, রোমে সিটি কাউন্সিল নির্বাচিত চার ফাইভ স্টার মুভমেন্ট সদস্যের মধ্যে, একজন ছিলেন ভির্জিনিয়া রাজ্জি।
অফিসের সর্বোচ্চ মেয়াদ পাঁচ বছর স্থায়ী হয়, কিন্তু নগরপাল ইগনাজিও মারিনো (ডেমোক্র্যাটিক পার্টির সদস্য)র পদত্যাগের ফলে সময়ের আগেই নির্বাচন করতে হয়; শহরের অর্ধেকেরও বেশি পুরসভা সদস্য পদত্যাগ করার পর মারিনোকে অফিস থেকে পদত্যাগ করতে হয়। জুন ২০১৬, রোম পৌরসভার সময়ের পূর্বে নির্বাচনের প্রস্তুতি হিসাবে ভির্জিনিয়া রাজ্জি প্রাথমিক নির্বাচন (মার্সেলো ডি ভিটো - নগরপাল পদে দল নির্বাচিত প্রার্থী এবং অন্যান্য গৌণ প্রার্থীদের বিরুদ্ধে) জেতেন। "দ্য ইকোনমিস্ট" দ্বারা বর্ণিত "একটি প্রতিভাধর তার্কিক", ভির্জিনিয়া রাজ্জি শহরের প্রথম মহিলা নগরপাল। তিনি "শহরের দরপত্র চুক্তিতে অপরাধী অনুপ্রবেশের ব্যাপক দুর্নীতির খবর প্রকাশ্যে আসার এক বছর পর দুর্নীতির বিরুদ্ধে যুদ্ধ করার প্রতিশ্রুতি দিয়ে রোমের মহিমা ফিরিয়ে আনতে প্রতিশ্রুতি দিয়েছেন"। তিনি ২০২৪ গ্রীষ্মকালীন অলিম্পিকের জন্য রোমের দরপত্রের বিরোধিতা করেছিলেন, অলিম্পিক শহরগুলিতে চক্রাকার ঘাটতির কথা মনে করিয়ে দিয়ে বলেছিলেন যে শহরটি একটি "দুর্বল মুহূর্ত" এর মধ্যে দিয়ে যাচ্ছে।

ভির্জিনিয়া রাজ্জি এবং তার দল (ফাইভ স্টার মুভমেন্ট, এম৫এস), ভোটের প্রথম দফায় (৫ই জুন ২০১৬) রোম নগরপাল নির্বাচনে ভোটের ৩৫ শতাংশেরও বেশি পেয়ে প্রথম স্থানে পৌঁছে গিয়েছিল। ভোটের দ্বিতীয় দফায় (১৯শে জুন ২০১৬), ভির্জিনিয়া রাজ্জি প্রতিদ্বন্দিতা করেন ডেমোক্র্যাটিক পার্টি (ইতালি) ডেমোক্রেটিক পার্টির (পিডি) সদস্য এবং সপ্তদশ বিধানসভায় ইতালীয় চেম্বার অফ ডেপুটিসএর উপ সভাপতি রবার্টো গায়চেটির সঙ্গে। গায়চেটি প্রথম দফায় ২৪ শতাংশ ভোট পেয়েছিলেন। ভির্জিনিয়া রাজ্জি দ্বিতীয় দফায় ৬৭.২ শতাংশ বা ৭৭০,০০০এর সামান্য বেশি ভোটে জেতেন; তিনি প্রথম মহিলা এবং এম৫এস এর প্রথম সদস্য যিনি রোমের নগরপাল হলেন।

নগরপাল হিসাবে নির্বাচন
রোমের নগরপাল
পটভূমি
বিতর্ক